CELEX: C2005/193/04
Language: sk
Date: 2005-08-06 00:00:00
Title: Rozsudok Súdneho dvora (tretia komora) z 9. júna 2005 vo veci C-287/02: Španielske kráľovstvo proti Komisii Európskych spoločenstiev (EPUZF — Zúčtovanie výdavkov — Finančný rok 2001 — Spôsob uplatnenia)

6.8.2005   
            
            
               SK
            
            
               Úradný vestník Európskej únie
            
            
               C 193/3
            
         
      ROZSUDOK SÚDNEHO DVORA
   
   (tretia komora)
   z 9. júna 2005
   vo veci C-287/02: Španielske kráľovstvo proti Komisii Európskych spoločenstiev (1)
   
   (EPUZF - Zúčtovanie výdavkov - Finančný rok 2001 - Spôsob uplatnenia)
   (2005/C 193/04)
   Jazyk konania: španielčina
   Vo veci C-287/02, Španielske kráľovstvo (splnomocnená zástupkyňa: L. Fraguas Gadea) proti Komisii Európskych spoločenstiev (splnomocnení zástupcovia: M. Niejahr a S. Pardo Quintillán), ktorej predmetom je žaloba o neplatnosť podľa článku 230 ES, podaná 9. augusta 2002, Súdny dvor (tretia komora), v zložení: predseda tretej komory A. Rosas, sudcovia A. Borg Barthet, J.-P. Puissochet, S. von Bahr a J. Malenovský (spravodajca), generálny advokát: F. G. Jacobs, tajomník: R. Grass, vyhlásil 9. júna 2005 rozsudok, ktorého výrok znie:
   
               1)
            
            
               Rozhodnutie Komisie 2002/461/ES z 12. júna 2002 o zúčtovaní výdavkov členských štátov, financovaných zo záručnej sekcie Európskeho poľnohospodárskeho usmerňovacieho a záručného fondu (EPUZF) vo finančnom roku 2001, sa zrušuje v rozsahu, v akom vo svojej prílohe I zahŕňa v sume, ktorú je povinné vrátiť Španielske kráľovstvo, finančnú opravu účtovníctva platobnej agentúry Castille-La Manche zodpovedajúcu sume vyrovnávacích náhrad.
            
         
               2)
            
            
               Žaloba sa vo zvyšnej časti zamieta.
            
         
               3)
            
            
               Španielske kráľovstvo a Komisia Európskych spoločenstiev znášajú svoje vlastné trovy konania.
            
         
      (1)  Ú. v. ES C 233, 28.9.2002.